《游桃川宫》
宋代·张埴

瞿老亭存树插天，靖风扶醉坐云颠。
黔中历历何千状，晋后纷纷又几年。
扣木不知渠是圣，入桃亦认我为仙。
山林摇落秋声起，两袂清寒一囅然。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。